Hekk kif il-Ġubilew tal-Ħniena beda jersaq lejn tmiemu, l-E.T. il-President Marie Louise Preca ħabbret amnestija ta' 30 jum lill-priġuniera kollha. L-appell tal-Papa Franġsiku nstema' minn min kellu jinstema' f'din il-gżira. Kien ġest sabiħ għax wara kollox hawn ħafna min qiegħed barra u għamel agħar minn min qiegħed ġewwa. Ukoll f'dan il-pajjiż jingħataw ħafna amnestiji f'forom oħra u li normalment jintlaqgħu b'entużjażmu. Pereżempju jingħataw amnestiji lil min kellu flusu barra u qatt ma ddikjarahom, amnestiji lil min kellu d-dejn mal-Kummissarju tat-Taxxi jew aħjar mal-Istat. Dan l-aħħar sa tħabbret amnestija għal min tella xi bini bla Permezz tal-Amnestija jista' jirregularizza l-pożizzjoni tiegħu qisu xejn mhu xejn, u xi taptipa fuq dahru talli rregularizza ruħu ma tonqosx lanqas. Fl-istess żmien iżda, aktar minn tletin persuna mill-Mali li marru fil-Kummissjoni tar-Refuġjati biex mingħalihom iġeddu l-karti mhux talli ma sabu ebda refuġju imma talli ħadu x-xokk ta' ħajjithom. Minkejja x-xokk ma naħsibx li bjadu għax il-kulur tal-ġilda tagħhom mhix fina biżżejjed biex tippermetti hekk. U la l-ġilda mhux fina u mhux bħal tagħna , l-awtoritajiet konċernati ma ħassew ebda rimors jagħmlu dak li għamlu. Għax f'Malta hawn min hu nies u jingħata l-akbar żegħil u hawn min mhux nies u flok żegħil jingħata ż-żebligħ. L-arrest fil-fatt kien nieqes mill-anqas farka ta' kompassjoni. Pereżempju wieħed minn dawn il-persuni li safa arrestat għax kien viljakk biżżejjed li ddeċieda li jitwieled il-Mali, ibati minn allerġija u għandu bżonn jieħu l-mediċina b'mod regolari biex jinnewtralizza l-attakki. Għall-ewwel ġimagħtejn kellu joqgħod isofri dawn l-attakki minħabba li meta ġie arrestat ma kellux il-mediċina fuqu. Ma baqax isofri l-attakki għax wara li dawn l-attakki kapriċċjużi wassluh f'imġieba suwiċidjali ntbgħat l-isptar Monte Karmeli u jiena stess wara komunikazzjoni ma' min jgħix miegħu għaddejtlu l-mediċina preskritta lilu fl-aħħar viżta tiegħu. Dan il-persuna li ma tantx jaf b'żegħil kien ilu f'Malta għal numru sew ta' snin. Wara l-ħelsien mid-detenzjoni li laqgħetu għal xhur sħaħ wara li skansa il-mewġ tal-Mediterran, beda jaqdef mal-mewġ tal-ħajja u dak li ħafna Maltin ma riedux jagħmlu midd idu għalih huwa stess. Dan l-aħħar kien qed jaħdem ma' kumpanija stabbilita u kien qiegħed iħallas it-taxxi. Fiż-żmien li kien ilu hawn fittex saqaf għal taħt rasu u qalla' lira lil Malti li bħal ħafna Maltin oħra kellu appartament supplimentari. Xtara l-bżonnijiet tiegħu mill-ħwienet Maltin u wettaq azzjonijiet oħra li għenu biex iddur ir-rota tal-ekonomija Maltija. Meta tkun gżira l-ekonomija jkollha bżonn injezzjoni lil hinn mill-fruntieri tagħha u f'dan il-persuna u ħutu, l-ekonomija Maltija sabet għajnuna f'min ma kienetx qed Iżda dan kollu Jidher li l-gvern Malti ġie inspirat mill-istqarrija tal-president elett Amerikan li jrid ikeċċi tlett miljun migrant mill-Istati Uniti. naf jien il-gvern Malti huwa mmexxi minn partit bi prinċipji totalment opposti għal ta' din il-persuna. ġimgħat f'detenzjoni f'Ħal Safi, fejn l-uniku ħaġa safja hija l-barbed wire, jidher li se jiġi deportat bħal kif ħafna Eritrejani ġew deportati lura fl-2002 u spiċċaw issawtu. Ir-reperkussjonijiet imma ma jieqfux hawn. Bħalissa fost il-komunit à li wasslet Malta b'dgħajsa u mhux b'jott jinħass biża' u inċertezza kbira, għax li ġara lil sħabhom qed jistennewh jiġri lilhom minn ħin għall-ieħor. Minn qagħda prekarja niżlu għal qagħda vulnerabbli. Ma' ċertu nies mhux biss ma teżistix amnestija jew ħniena imma lanqas l-iċken kompassjoni. l-ħalel Mediterranji ta' żaqq ratba qed isib ruħu jgħix fuq blata li tqatta' u ċċarrat. Dan l-artiklu deher fuq It-Torċa tal-11 ta' Diċembru. Mingħajr ma naf diġà gerbu ħmistax mit-tnedija ta' Mhux Nies , li naturalment għalija kienet ġurnata speċjali. Il-lejla għaddiet bħal leħħa ta' berqa u nixtieq nerġa’ ngħixhha kollha kemm hi, bl-eċitament kollu li f’ħinijiet issarraf fi friefet fl-istonku, għaraq li xaqq minkejja li ma kienx hemm xemx u kont wieqaf, u tregħid fl-irkoppa hekk kif kull darba qomt bil-wieqfa. Mhux se nuża umiltà falza, u ngħid li kont qed naħseb li se nkunu jien u erba’ minn tad-dar, imma daqstant ieħor ma stennejtx daqstant attendenza. għalhekk ħassejtni kuntent, imċekken u responsabbli fl-istess ħin, għax issa dak li darba kont nikteb għalija sar ta’ ħaddieħor u kulħadd għandu dritt jagħżel liema angolu jew lenti li jrid biex iħares lejn kull storja li rnexxieli ngħaqqad. Imma wkoll nammetti li kont ilni ma nħoss l-istess pjaċir ta’ meta qomt biex naqra silta mill-istorja li ġġib l-istess isem tal-ktieb u ħarġet kif xtaqt. Darba qabel kont qrajt parti minnha waqt Palk Ħieles u ma kontx kuntent wisq b’kif ħarġet, imma din id-darba għedt li dmir tiegħi li toħroġ kif ivviżjonajtha meta qrajtha kemm il-darba waħdi. Il-ġimgħa l-oħra kellna l-Fiera tal-Ktieb, ovvjament kont hemm kif kien hemm ukoll il-ktieb tiegħi fuq l-istand tal-Klabb Kotba Waqt li jiena nemmen li għandna naqsmu kemm jista’ jkun millli għandna, daqstant ieħor nammetti li kien ta’ sodisfazzjon tremend nara nies jaqbdu l-ktieb f’idejhom, idaħħlu idejhom fil-but u jissagrifikaw dak li għandhom fil-but ma’ xogħli stess. Jekk fil-bidu għedt li t-tnedija kienet ġurnata speċjali ma jistax jonqos li hija wkoll punt ta’ riferiment għalija. U qed nistgħaġeb kemm seħħew affarijiet f’dawn il-ħmistax. Sitt ijiem wara t-tnedija, ħadna aħbar li jien għallinqas ma kontx qed nistenna għax kelli u għad għandi fidi fil-matematika u l-umanità u rajt lil Donald Trump jiġi elett President tal-Istati Uniti. hux jien li ngħix fl-isħab jew le, u ma nafx għandix dritt nikkumenta fuq min ivvota f’kontinent li jiena qatt ma rfist fuqu, imma qisu llum il-biża’ hija ħafna aktar faċli li tbiegħha mit-tama. Il-ħitan saru aktar importanti mill-pontijiet. Ma nemminx li din hija xi ħaġa tal-lum lanqas, għax wara kollox fil-passat seħħew żewġ gwerer dinjija minħabba li kien hemm min irid jaħtaf lil ħaddieħor u ried ibiddel flok ineħħi l-fruntieri. ta’ x’ġej għalina waslet il-Ħadd meta daħlet l-aħbar li l-istess Trump qed iwiegħed li jrid ikeċċi tlett miljun immigrant mill-Istati Uniti ftit wara li jieħu kompletament il-poter f’idu. għamlet tikk, imma ma kontx naf li fil-jiem li ġejjin qalbi mhux biss se tagħmel tikk imma se timtela dieqa. L-ewwel ħarġet l-aħbar li fuq il-blata tagħna stess ġew maqbuda xi immigranti li kienu ilhom jgħixu magħna u jikkontribwixxu għall-ekonomija li tant dan l-aħħar tant qed niftaħru biha għax qiegħda tikber u titwessa’, għal snin sħaħ. Dawn ma nġabrux minħabba xi rekord kriminali , imma minħabba li ħafna drabi nħarsu lejn xi nies Pajjiżi bħal Mali u s-Senegal mhumiex perfetti, u dawn l-immigranti li qegħdin fostna kienu qed jgħinu nkabbru l-ekonomija tagħna u taw nifs lil pajjiżhom bħal kif għamlu dawk l-immigranti Maltin li salpaw minn xtutna lejn l-Awstralja fis-sittinijiet u x-xogħol li setgħu kellhom huma ntiret minn ħuthom. It-Tnejn stess irċivejt telefonata li wieħed minn dawn il-maqbuda huwa persuna li jattendi għal-lezzjonijiet tal-Malti li nagħti jiena flimkien ma’ Integra. Biex intikom idea ta’ dan il-persuna maqbuda issa tturmentata taħt detenzjoni f’Ħal Safi, ma tafx x’se jsir minnha wara kważi ħames snin hawn, huwa persuna li jaħdem bil-ktieb ma’ kumpanija, (ħafna jaħsbu li dawn ma jħallsux taxxi!), iħallas il-kera u kellu mħabba lejn Malta kultant aktar minni nnifsi, għax forsi kien japprezza dak li aħna nqisu naturali imma mhux naturali xejn, għax qabilna kien hemm min xerred demmu għalih. Minbarra t-turmentazzjoni tiegħu tistgħu taħsbu kemm huma daqstant ieħor itturmentati sħabu li qegħdin f’ilma simili tiegħu. Jiena kulma għandi balla Sieħbi Yayya, inti nies daqsi u daqs ħaddieħor. Il-Ħamis, kien hemm mumenti li mhux biss ħassejtni li nfetħu bibien is-sema imma konna f’nofshom, iperpru, jirribellaw biex jitqaċċtu miċ-ċappetti u jinżlu bis-saħħa kollha fuqna. Minkejja li konna f’Fortizza, is-sigurtà u l-kenn kienu ‘l bogħod daqs l-istilel li s-soltu kienu jkunu jiddu fuqna. Ħassejtni għasra, qisni l-pitazz li sidu assorba fih kull emozzjoni bil-linka, u issa wara li xxarrab sar biss ċapep ta’ inka, u flok se jinżamm fl-idejn b’ċertu għożża se jintrema f’qiegħ borża mis-suwed. Imma kollox ma’ kollox iċ-ċappetti b’xi mod żammew sod u l-bibien qagħdu. l-magħmul mhux dejjem bla kunsill lanqas. Li kellu jitgħatta tgħatta, il-ħwejjeġ ngħasru xi ftit u l-Fortizza provdiet kenn f’kappella u sala. Fil-kenn, il-proża u l-poeżija b’ilħna Maltin, Kurdi, Persjani u Għarab fost l-oħrajn reġgħu mlew is-sensi u fejn kien għadu niedi nixef ftit aktar. Rarament iċċekjajt b’tant żelu s-siti tat-tbassir tat-temp daqs nhar il-Ġimgħa. Għax minkejja li l-Pjan B ħadem, il-Pjan B qatt ma jista’ jkun tajjeb daqs il-Pjan A. Kieku hekk, ikun hu il-Pjan A. Xtaqt nisma’ l-ilħna varji fil-beraħ tal-bitħa tal-Fortizza. Il-kelb il-mismut kull ilma jaħsbu misħun u meta f’xi ħin tqattret nitfa nida, qalbi għamlet tikk. Imma t-tikk baqgħet tikk, u smajtha jien biss, waqt li l-ilħna differenti din id-darba mlew il-bitħa beraħ tal-Fortizza, u semagħhom kulħadd. ħallejna. Il-proża reġgħet tħalltet mal-poeżija, l-poeżija mal-mużika kultant mingħajr bżonn ta’ strumenti, u l-istejjer fittiziji ta’ Elias Khoury mar-realtajiet ta’ nies mhux wisq ‘il bogħod minna. Fi tlett’ijiem iltqajna ma’ lingwi differenti u vuċijiet differenti. Vuċijiet differenti jfissru ħsejjes differenti. U l-ħsejjes differenti jfissru mużikalità Il-mużikalità differenti tat lok għal teknika differenti biex ġew espressi emozzjonijiet minn wieħed lejn l-ieħor. Il-Festival naħseb li kien ċelebrazzjoni ta’ dan kollu bis-saħħa tat-traduzzjonijiet kollha li saru. U waqt li l-ebda lingwa qatt ma jista’ jkollha mera perfetta għal lingwa oħra daqskemm li tħoss int fuq xi ħaġa qatt ma nista’ nħossu jien, il-qsim u t-tixrid tal-lingwi permezz tal-letteratura kienu ċelebrazzjoni tad-diversità fil-ħajja. Fil-finali meta kull kittieb qara xi versi minn tiegħu, għal mument qabditni ftit dieqa, għax is-sabiħ tkun tridu ma jispiċċa qatt. s-sabiħ jista’ ma jispiċċa qatt, għax il-mumenti li għaddejna minnhom se jibqgħu fina, u l-esperjenzi u l-ħsibijiet tal-awturi mistiedna ħadthom miegħi lejn id-dar f’forma ta’ kotba. Ftit wara r-revoluzzjoni tal-1959 il-firma ta’ Che Guevara, bħala l-President tal-Bank Kuban sabet ruħha fuq il-flus Kubani. Illum, sebgħa u ħamsin sena wara, f’Kalabrija, fuq ċertu flus, mhux firma biss tinsab, imma saħansitra stampa tiegħu stess. Meta tqis kemm il-darba il-wiċċ fotoġeniku taċ-Che dar mad-dinja, xi drabi anke biex iservi bħala publiċità għal kumpaniji li żgur għandhom ideali differenti minnu, faċli wieħed ma jistgħaġibx wisq u jibqa’ sejjer għal riħu. Imma dawn il-flus b’Che Guevara fuqhom m’humiex sempliċi stunt publiċitarju imma parti minn proġett mill-isbaħ imwelled minn Giovanni Maiolo, uffiċjal fil-Kunsill ta’ Goiosa, fil-qiegħ taż-żarbun tal-Italja, li ħafna drabi sforz l-ekonomija dipressiva tagħhom, tinħass bħala qiegħ bla lasktu. Fir-raħal ċkejken ta’ Goiosa jgħixu 7,500 ruħ. Dan ir-raħal jilqa’ ħamsa u sebgħin (1% tal-popolazzjoni) bejn immigranti li għadhom qed ifittxu ażil u refuġjati. Fl-aħħar elezzjoni reġjonali, Salvatore Fuda li llum huwa s-Sindku, ppropona fil-manifest elettorali tiegħu li r-raħal tiegħu għandu jilqa’ refuġjati u immigranti. Fuda ma kienx sempliċiment ħalliem, imma wkoll prattiku, u x’aktarx inspirat minn x’ġara f’Riace, raħal ieħor ċkejken ftit ‘il bogħod. Riace ftit qabel kien raħal minsi, personifikazzjoni tal-kanzunetta ‘Ghost Town’ tal-Ispecials. li kien baqa’ kienu dejjem qed jonqsu, min billi jimxi lejn it-Tramuntana tal-pajjiż u min għal aktar lil hinn. Domenico Lucano irribatta dan billi fetaħ il-bibien ta’ raħal twelidu għall-immigranti u b’hekk fl-aħħar ta ħajja lil dan ir-raħal. L-iskejjel ma baqgħux vojta. L-għalliema għal darba reġa’ beda jkollhom Ir-rota ekonomika ngħatat iż-żejt minn sors li ħafna nies kienu jarawha bħala bastun fir-rota. Għal kull immigrant, il-Kunsill ta’ Goiosa jirċievi €35 kuljum, u għalhekk qrib il-miljun ewro fis-sena. Dawn iridu jkopru kull bżonn li immigrant ikollu, fosthom ikel, akkomodazzjoni, tagħlim tal-lingwa u servizzi ta’ saħħa. Il-bqija jingħataw bħala flus fil-but. U hawnhekk jidħlu l-flus b’wiċċ L-immigranti minflok Ewros kontanti jingħataw flus b’wiċċ Che Guevara, li kull waħda hija ekwivalenti għal €10. Flus simili huma ta’ €20 b’wiċċ Hugo Chavez u ta’ €50 b’wiċċ Karl Marx. Il-kundizzjoni ta’ dawn il-flus hija li dawn jistgħu jintużaw biss f’Goiosa. Sidien il-ħwienet jaċċettaw dawn il-flus u wara jsarrfuhom għand il-Kunsill, u jirrealizzaw b’mod konkret li dawn in-nies li ħafna minnhom ħarbu mill-persegwitazzjoni qed jgħinu lin-negozji tagħhom. Meta staqsejt lil Giovanni Maiolo, jekk dawn il-flus joħolqux atmosfera tossika ta’ "aħna u huma", Maiolo weġibni b’passjoni li huwa min huwa maqtugħ mir-realtà u jrid jiżra’ l-firda li jirraġuna hekk. "Ir-realtà hija li l-fondi biex ngħinu lill-immigranti għandhom effett pożittiv ħafna fuq l-ekonomija tar-raħal. F’Goiosa, għoxrin ruħ jaħdmu b’mod dirett mal-immigranti. Għandna sittax -il dar li llum bis-saħħa ta’ hekk huma mikrija, meta qabel kienu vojta, u għalhekk il-propjetarji Kalabriżi issa qed jaqilgħu minnhom. L-immigranti għandhom bżonn jagħmlu x-xirjiet tagħhom, u x-xirjiet tagħhom jagħmluhom f’Goiosa." Meta l-merħba tkun awtentika tagħti l-frott. Sfurzajt ruħi ‘l barra mis-sħana tas-sodda, u qbadt il-feltpen u dan il-pitazz stess, fuq din il-mejda tal-injam li tiċċaqlaq ħafna jiena u nikteb, u li mgħottija bi tvalja bil-kuluri tipiċi tal-Inka. Fuq rasi għandi saqaf taż-żingu. L-injam tal-art mhux qed eżatt imwaħħal waħda mal-oħra u ħadt ħsieb i nilbes il-karkur, għax hawn xi erba’ msiemer li mhux imwaħħlin kompletament u għadhom ftit ‘il barra. Għandi żewġ twieqi li jagħtu għall-ispettaklu ta’ barrra, foresta aktar milli muntanja imma li qiegħda f’altitudni għolja u għalhekk skont Josias ma tistax tissejjaħ ġungla. It-twieqi la jinfetħu u lanqas jingħalqu għax tal-plastik (mhux ċar wisq), imwaħħlin b’pinnijiet ftit ħoxnin. Taħt it-twieqi, hemm qasab imwaħħal waħda fejn l-oħra u ovvjament billi huma tondi naturalment raffi, tgħaddi sew l-arja kiesħa minn bejniethom. Fil-fatt malli ħriġt mis-sħana tas-sodda ilbist par kalzetti ħoxnin u tleflift daqs li kieku sejjer barra, sal-ġakketta l-ħoxna l-ħadra u dik li nilbes ma’ għonqi flok Illum terraqna ħafna. Qomt fl-erbgħa ta’ filgħodu għax irqadt qabel it-tmienja. Lgħabt logħba sudoku għall-irdoss u d-dawl tal- head torch , li wara siegħa u fl-aħħar żewġ numri ndunajt li kelli żball. lestejt il-basket u li rrealizzajt li tqil aktar milli kont qed naħseb. Bl-ilma b’kollox naħseb qbiżt l-għaxar U llum, imma għal-lum biss, se jkolli nġorru. Wara kolazzjon kbir mhux ħażin, tlaqna ftit wara s-sitta u nofs. Bdejna b’telgħa wieqfa għax ridna nilħqu ponta ‘il fuq l-erbat’elef Minn ħin għall-ieħor Josias beda joffrili biex jeħodli l-basket tqil għax tiegħu kien ħafif, imma jien ovvjament irrifjutajt. Ħadna ntervall ċkejken u komplejna naffrontaw it-tlajja ‘l fuq. Offrieli biex nieqfu aktar minn darba imma jien nippreferi li ma nkissrux il-momentum u li nieqfu mill-anqas. jien għal intervall. Għal mument waħħalt fil-kolazzjon kbir li ħadna u li mxejna fuqu mill-ewwel. Dak żgur ma għenx, imma s-sensazzjoni kienet bħal dik ta’ meta missejt ma’ xi ħaġa u t-tabib kien qalli li din il-ħaġa misterjuża, jiena allerġika għaliha. Bdejt inħoss bħal ħruq fl-istonku u ftit uġiegħ f’dahri u anke għajnejja ħassejthom ftit jiġġebdu. Waqafna, u bdejt nistejqer, anke jekk għal ftit sekondi ħassejtni ftit agħar, u bdejt nibża’ li l-altitudni għolja qed tagħmel tagħha. ndunax, tant li staqsieni biex inkomplu, imma jien tlabtu ħames minuti oħra. Għaddew il-ħames minuti, u issa l-unika problema jew sfida saret ir-rotta wieqfa daqs tavlun li ma tistax tieħu wisq spazju. L-arja minn barra kiesħa u l-għaraq ma’ dahri. L-ingwanti kont neħħejthom hekk kif kont ħassejt dak l-attakk ċkejken u nlaħħqu u naqbżu trekkers oħra u għad-disgħa u għoxrin wasalna fejn ridna naslu, skont it-tabella, 4,620 metru ‘l fuq mill-baħar. Meta nkunx fih jew qribu, nogħla kemm nista’ ritratti flimkien u issa t-triq li baqa’ wara din il-ponta kollha għan-niżla fejn kull qaddis jgħin, imma fejn l-irkupptejn jirtgħodu xi ftit. L-isfel sibna ftit kenn u waqafna għall-ikla li konna qed inġorru magħna – biċtejn tiġieġ u ħaxix immarinat. Jien ħadt biċċa waħda biss tat-tiġieg għax kont għadni qed nibża’ ftit. L-għadam ta’ Josias tajnieh lil kelb kannella Inżilna ftit aktar l-isfel u bdejna nidħlu aktar fil-foresta, f’aktar umdita’, temperatura aktar baxxa u spettaklu tan-natura differenti. Immaġina abiss fond b’eluf ta’ metri, imma flok swidija, ħdura, u bis-sħab qisu l-għatu tal-abbiss. u naħseb li bdejt ngħejja, tant li f’ħin minnhom ħadt ġebla u kważi tellfitni l-bilanċ kollu, u aħfirli, imma bdejt inħoss l-affarijiet ftit tedjanti. Ir-realta’ kbira kienet li kont qed nimmisja l-arloġġ li jtini eżatt kemm il-kilometru għamilt u kemm baqa’. Kont qed nimmisja l-kontroll totali. gwida mill-aħjar imma qisu m’għandux sens daqstant preċiż tad-distanzi. L-aħħar ftit tat-triq sibt rifuġju f’li ngħodd kull pass, u tgħallimt li f’niżla nagħmel 110 pass kull minuta, u f’telgħa daqs ħamsa u tmenin. F’wita ma nafx kemm nagħmel għax ma kienx Iddeċidejt li baqgħalna mal-4,000 pass skont kif ikkalkula Josias, imma lħaqt għoddejt elf biss meta wasalna, bl-arloġġ jaqra s-siegħa u nofs u ħamsa, u li skont il-programm kellna naslu għall-ħamsa. Laqgħetna xwejħa Peruvjana, b’kappell iswed, b’xagħarha minn wara malji, jingħaqdu t-tnejn, mingħajr wisq tbissim, u kliem Spanjol għax taf kważi biss bil-Quecha. Il-kuluri Inkjani u s-sens ta’ sodisfazzjon pattew. Lucy mhi ħadd speċjali u la mhi xejn speċjali, ovvja li kwa żi ħadd ma Lucy hija waħda minn dawk li fil-folla ma tispikkax, wiċċ li sempliċiment jgħin biex ir-ritratt ta’ fuq għajnejk jew ta’ fuq l-iskrin ma jħalliex partijiet vojta, bħal kif jagħmlu l- extras f’xi film. La hija daqstant plaċida, l-istorja tagħha ma tistax tkun tiswa aktar mill-erba’ karti li miktuba fuqha. Imma l-istorja ta’ Lucy, li Lara Calleja tatha l-ħajja b’xi mod ħadmet. Billi ma telgħetx muntanji għoljin, billi ma tmexxix kumpaniji ta’ miljun ruħ, u billi m’għandiex miljuni wara isimha Lucy xorta għandha storja li żżommok u li fuq kollox tista’ tirrelata magħha. Storja miktuba b’ċertu sempliċità, sentenza qasira wara oħra. monologu, fejn in-narratriċi hija l-karattru prinċipali u kull karattru li daħal fl-istorja dejjem rajnieh mil-lenti ta’ Lucy, bħal kif inhi wara kollox il-ħajja. Kull ħaġa li nagħmlu jew tiġrilna nterpretat minnha nfusna, għax lilna ġara u aħna nafu xi nħossu fuq dak, fuq dik, fuq dawk is-sitwazzjonijiet. L-istorja kultant ikollha bżonn sfond mużikali kemxejn melankolika jew depressiva fejn il-Joy Division pereżempju jistgħu jkunu idejali biss kuntrarju għal Ian Curtis, Lucy dejjem hemm fiha ċertu tama, u meta l-bibien dehru magħluqin u t-toroq ma jagħtu għal imkien għax wara kollox triq ma tiċċaqlaqx, afdat f’saqajha biex tasal x’imkien. U aktar milli moħħha fejn se tasal, moħħha fil-vjaġġ innifsu.